### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. februar 2023 har vedtaget Magistratens foranstående indstilling af 6. februar 2023.

Enhedslisten de Rød-Grønnes byrådsgruppe ønskede følgende mindretalsudtalelse medsendt forslaget:

”Enhedslisten tager forbehold for godkendelse af befæstelsesgrad og manglende fastsatte krav til byggematerialer, ud fra at lokalplansområdet er beliggende i sårbart drikkevandsområde.

Er den fastsatte befæstelsesgrad lav nok og hvilke krav bør stilles til byggematerialet for at grundvandet beskyttes mod forurening?

Det skal være et krav, at der udelukkende anvendes byggemateriale godkendt som bæredygtigt, CO2 neutralt og uden klima - og miljøbelastning.

Enhedslisten ønsker lokalplanen tilført et fælleshus til aktiviteter og samvær for beboerne. Huset kan placeres i det afsatte område til erhverv eller op ad det grønne område.

Enhedslisten ønsker boligerne opført som almene familieboliger”.

Magistratsafdelingen for Teknik og Miljø udarbejder notat.

###

Offentlig fremlæggelse af forslag til Lokalplan nr. 1187, boligområde ved [adresse] i Trige, og Tillæg nr. 142 til Kommuneplan 2017.

### Resume

Lokalplanen er beliggende i det nordlige Trige og omfatter et 4,4 ha stort areal, der med lokalplanen overføres til byzone. Planen er udarbejdet på baggrund af ønske fra kommunal grundejer.

Formålet med lokalplanen er at skabe et nyt grønt boligområde med åben-lav bebyggelse, og et lille erhvervsområde i miljøklasse 2, der tilsammen kan danne en grøn overgang mellem [adresse] og det åbne land. Formålet er desuden, at dette sker under hensyntagen til grundvandsdannelsen i området.

Gertrud Eriksen er i overensstemmelse med kommuneplanens mål, men ikke de konkrete rammer. Det ledsages derfor af et kommuneplantillæg, som justerer om-rådeafgrænsningen mellem rammerne 360121BO og 360122ER, så arealerne er bedre disponeret til hhv. bolig og erhverv.

### Beslutningspunkter

Det indstilles, at

1)forslag til Lokalplan nr. 1187 godkendes til offentlig fremlæggelse.

2)forslag til Tillæg nr. 142 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-02-2023

Michael Østergaard: 6

Fremsendes til [adresse] med bemærkning, at Magistraten i mødet den 6. februar 2023 anbefaler, at byrådet tiltræder Magistratsafdelingen for Teknik og Miljøs indstilling af 26. januar 2023.

Spørgsmål om almene boliger drøftes ved byrådsbehandlingen.